ODDELENIE PRE VZŤAHY S VEREJNOSŤOU A PROPAGÁCIU

1. Poslaním Oddelenia pre vzťahy s verejnosťou a propagáciu je zabezpečovať a poskytovať služby v oblastiach súvisiacich so vzťahmi s verejnosťou.
2. Oddelenie pre vzťahy s verejnosťou a propagáciu plní najmä tieto úlohy:
3. Zabezpečuje internú a externú komunikáciu, informovanosť a propagáciu vedeckovýskumných, vzdelávacích a iných činností organizovaných fakultou, resp. jednotlivými pracoviskami. Pri tejto činnosti v spolupráci s garantom činnosti/aktivity/akcie:
	1. zabezpečuje publikovanie informácií na webstránke fakulty a sociálnych sieťach v jej správe,
	2. zabezpečuje komunikáciu s Útvarom práce s verejnosťou STU, v mene fakulty zabezpečuje transfer informácií a ich publikovanie cez univerzitnú webstránku a jej sociálne siete,
	3. zabezpečuje komunikáciu s externými mediálnymi subjektami - zástupcami médií, tlače a ostatnými masovokomunikačnými prostriedkami za účelom zlepšenia dosahu a informovanosti verejnosti alebo vybranej cieľovej skupiny (napr. v spolupráci s garantom aktivity pripravuje tlačové správy a pod.).
4. administruje sociálne siete v správe fakulty,
5. s garantom aktivít a s príslušnými pracoviskami spoluorganizuje fakultné podujatia pre zamestnancov,
6. navrhuje mapu web-stránky fakulty a navrhuje jej úpravu garantovi príslušnej časti web-stránky za účelom aktualizácie, zjednotenia poskytovaných informácií, zjednodušenia navigácie, odstraňovania duplicít a pod.,
7. zabezpečuje návrh dizajnu a výber poskytovaného sortimentu marketingových predmetov s logom MTF STU pre jednotlivé cieľové skupiny, zabezpečuje nákup a dostatočné skladové zásoby PR predmetov pre propagačné účely fakulty a zabezpečuje výber dodávateľa PR predmetov pre fakultu a jej pracoviská,
8. navrhuje grafický dizajn neperiodických informačných a propagačných materiálov, letákov, roll-upov, billboardov, grafík pre sociálne siete a pod., ktorých obsah určuje garant aktivity, pričom kontroluje dodržiavanie grafického dizajn manuálu univerzity a fakulty, zabezpečuje dostatočné skladové zásoby fakultných neperiodických informačných a propagačných materiálov,
9. organizačne zabezpečuje prezentáciu fakulty na externých podujatiach (napr. veľtrhy vzdelávania, výstavy, Noc výskumníkov a pod.) a organizačne napomáha garantovi akcie v zabezpečení prezentácie pracoviska na externom podujatí,
10. zabezpečuje činnosť multimediálneho štúdia fakulty (video, strih a archív audiovizuálneho materiálu, živé prenosy zo štúdia za účelom propagácie a pod.); prevádzku technických zariadení zabezpečuje Oddelenie KIS, ktoré sa stará o techniku multimediálneho štúdia, prípadne update softvérov.
11. v spolupráci s Oddelením prevádzky zabezpečuje grafickú úpravu ročnej aktualizácie orientačných plánov pracovísk.

Platné podľa: Vnútorný predpis 4/2024, platné od 1.4.2024